Legal Document

Category: 44

Text:
(1 ) Ίδρυση ερευνητικού πανεπιστημιακού ινστιτούτου με την επωνυμία «Ινστιτούτο Κοινωνικών Ασφαλίσεων, Υγείας και Πρόνοιας».Άρθρο 1 Ίδρυση - Γενικές διατάξεις 1.Ιδρύεται Ερευνητικό Πανεπιστημιακό Ινστιτούτο στα πλαίσια του Εθνικού και Καποδιστριακού Πανεπιστημίου Αθηνών με την επωνυμία «Ινστιτούτο Κοινωνικών Ασφαλίσεων, Υγείας και Πρόνοιας». 2.Το Ινστιτούτο είναι Νομικό Πρόσωπο ιδιωτικού δικαίου με έδρα την Αθήνα. 3.Το Ινστιτούτο έχει σφραγίδα στρογγυλή, στην οποία αναγράφεται μέσα σε πλαίσιο περιμετρικά η επωνυμία του. Στο μέλλον θα φέρει απεικόνιση με το έμβλημα του Ινστιτούτου, το οποίο καθορίζει με απόφασή του το Διοικητικό Συμβούλιο. 4.Το Ινστιτούτο διέπεται ως προς την οργάνωση, τη διοίκηση και τη λειτουργία από τις διατάξεις του άρθρου 17 του Ν. 2083/1992, όπως συμπληρώθηκε με το άρθρο 7 παρ. 4α και 17 του Ν. 2158/1993, του παρόντος Προεδρικού Διατάγματος και του εσωτερικού κανονισμού λειτουργίας του. Άρθρο 2 Αντικείμενο - Σκοπός 1.Αντικείμενα επιστημονικής επεξεργασίας και τεκμηρίωσης του Ινστιτούτου συνιστούν γενικότερα η οργάνωση, η διοίκηση, η χρηματοδότηση, οι προϋποθέσεις και η έκταση παροχών από τα διάφορα συστήματα κοινωνικών ασφαλίσεων, υπηρεσιών υγείας και κοινωνικής πρόνοιας. 2.Σκοπός του Ινστιτούτου είναι η διερεύνηση, αντιμετώπιση και συστηματοποίηση των αντικειμένων της προηγούμενης παραγράφου από επιστημονική ή διεπιστημονική άποψη, σε εθνικό, ευρωπαϊκό και διεθνές επίπεδο. 3.Τομείς ανάπτυξης του Ινστιτούτου είναι ιδίως: 1)Η συστηματοποίηση των κανόνων και γενικών αρχών του εθνικού, ευρωπαϊκού και διεθνούς δικαίου κοινωνικής προστασίας. 2)Η οριοθέτηση των σχετικών κανόνων και τεχνικών από συναφείς θεσμούς (π.χ. της ιδιωτικής ασφάλισης). 3)Η διαπίστωση της αποτελεσματικότητας των πόρων, ιδιαίτερα στα καθεστώτα κοινωνικής ασφάλισης. 4)Η μελέτη συστημάτων άλλων χωρών (λ.χ. της γενικής κατοχύρωσης ενός ελάχιστου επιπέδου κοινωνικής προστασίας). 5)Η αντιμετώπιση των προβλημάτων από το συσχετισμό της κοινωνικής νομοθεσίας μας με τις αντίστοιχες άλλων χωρών στα πλαίσια των προωθούμενων σε κοινοτικό επίπεδο στόχων της «Κοινωνικής συνοχής» και της «σύγκλισης των κοινωνικών πολιτικών». 4.Για την επίτευξη του σκοπού του το ινστιτούτο: 1)Προωθεί την έρευνα σε εθνικό, ευρωπαϊκό και διεθνές επίπεδο, σε συνεργασία με άλλους φορείς ανάλογης δραστηριότητας στο εσωτερικό και εξωτερικό. 2)Προτείνει ή αποδέχεται ερευνητικά προγράμματα, τα οποία αναφέρονται σε επιμέρους τομείς των επιστημονικών ενδιαφερόντων του ινστιτούτου. 3)Αναπτύσσει σχέσεις και συνεργάζεται με ημεδαπά και αλλοδαπά Ανώτατα Εκπαιδευτικά Ιδρύματα, Σχολές ή Τμήματα τους, ημεδαπά ή αλλοδαπά ερευνητικά κέντρα, ινστιτούτα ή οργανισμούς του ιδίου ή συγγενικού επιστημονικού ενδιαφέροντος με Υπουργεία και άλλους φορείς του δημοσίου ή ιδιωτικό τομέα, καθώς και ιδιώτες που κατέχουν αρχειακό υλικό σχετικό με το αντικείμενο του ινστιτούτου. 4)Στηρίζει την προπτυχιακή και μεταπτυχιακή εκπαίδευση, σε συνεργασία με τμήματα των Α.Ε.Ι. που έχουν γνωστικό αντικείμενο που σχετίζεται με τους τομείς δραστηριότητάς του. 5)Ειδικεύει επιστήμονες στους τομείς δραστηριότητάς του. 6)Συγκεντρώνει τις πηγές, συγκροτεί βιβλιοθήκη και αρχείο υλικού και προμηθεύεται τον απαραίτητο εξοπλισμό. 7)Οργανώνει διαλέξεις, σεμινάρια και συνέδρια και γενικά αναπτύσσει οποιαδήποτε επιμορφωτική ή άλλη δραστηριότητα συναφή με τους σκοπούς του. 8)Εκδίδει δημοσιεύματα για την προβολή του έργου του. Άρθρο 3 1.Στο ινστιτούτο συμμετέχουν οι εξής φορείς: 1)Το Τμήμα Νομικής (Τομέας Δημοσίου Δίκαιο) της Σχολής Νομικών, Οικονομικών και Πολιτικών Επιστημών του Πανεπιστημίου Αθηνών. 2)Το Υπουργείο Υγείας, Πρόνοιας και Κοινωνικών Ασφαλίσεων. 3)Το Συμβούλιο της Ευρώπης. 4)Η Επιστημονική Εταιρεία Κοινωνικής Ασφάλειας. 5)Η Γενική Γραμματεία Κοινωνικών Ασφαλίσεων. 6)Η Γενική Γραμματεία Κοινωνικής Πρόνοιας. 2.Το Υπουργείο Υγείας, Πρόνοιας και Κοινωνικών Ασφαλίσεων δύναται ύστερα από αίτησή του να έχει πρόσβαση στα στοιχεία τεκμηρίωσης και στις επιστημονικές μελέτες του ινστιτούτου. Άρθρο 4 Εποπτεία 1.Το ινστιτούτο δεν ανήκει στο δημόσιο τομέα, σύμφωνα με το άρθρο 17 παρ. 1 του Ν. 2083/1992. 2.Το Ινστιτούτο έχει διοικητική και οικονομική αυτονομία. 3.Το Ινστιτούτο εποπτεύεται από το Υπουργείο Εθνικής Παιδείας και Θρησκευμάτων. Η εποπτεία του Υπουργείου Εθνικής Παιδείας και Θρησκευμάτων περιλαμβάνει οικονομικό, διαχειριστικό και διοικητικό έλεγχο, σχετικά με τη νομιμότητα των πράξεων και ενεργειών των οργάνων διοίκησής του. Άρθρο 5 Διοίκηση ινστιτούτου 1.Το ινστιτούτο διοικείται, σύμφωνα με τις παρ. 5 και 6 του άρθρου 17 του Ν. 2083/1992, όπως έχει συμπληρωθεί με τις παρ. 4α και 17 του άρθρου 7 του Ν. 2158/1993 από: 1)Το διοικητικό συμβούλιο. 2)Το διευθυντή. 3)Τον αναπληρωτή διευθυντή. 2.Το Διοικητικό Συμβούλιο αποτελείται από: α) Το διευθυντή του ινστιτούτου, ως πρόεδρο. 1)Τρία (3) μέλη του Δ.Ε.Π. του Τμήματος Νομικής του Πανεπιστημίου Αθηνών, τα οποία ορίζονται με τη διαδικασία που προβλέπουν οι διατάξεις του εδαφίου α της παρ. 6 του άρθρου 17 του Ν. 2083/1992. 2)Δύο (2) ερευνητές που προτείνονται από το σύνολο των ερευνητών του ινστιτούτου. 3)Ένα (1) εκπρόσωπο του Υπουργείου Υγείας, Πρόνοιας και Κοινωνικών Ασφαλίσεων που ορίζεται με τον αναπληρωτή του από τον Υπουργό Υγείας, Πρόνοιας και Κοινωνικών Ασφαλίσεων από επιστήμονες, οι οποίοι θα πρέπει να έχουν πείρα και ειδίκευση στο επιστημονικό πεδίο με το οποίο ασχολείται το ινστιτούτο κατά τα ειδικότερα οριζόμενα στο άρθρο 2 του παρόντος διατάγματος. 4)Ένα (1) εκπρόσωπο του Συμβουλίου της Ευρώπης που ορίζεται με τον αναπληρωτή του από το ίδιο το Συμβούλιο. 5)Ένα (1) εκπρόσωπο της Επιστημονικής Εταιρείας Κοινωνικής Ασφάλειας που ορίζεται με τον αναπληρωτή του από το Διοικητικό της Συμβούλιο από επιστήμονες, οι οποίοι θα πρέπει να έχουν πείρα και ειδίκευση στο επιστημονικό πεδίο με το οποίο ασχολείται το ινστιτούτο κατά τα ειδικότερα οριζόμενα στο άρθρο 2 του παρόντος διατάγματος. 6)Ένα (1 ) εκπρόσωπο της Γενικής Γραμματείας Κοινωνικών Ασφαλίσεων που ορίζεται με τον αναπληρωτή του από τον Υφυπουργό Κοινωνικών Ασφαλίσεων από επιστήμονες, οι οποίοι θα πρέπει να έχουν πείρα και ειδίκευση στο επιστημονικό πεδίο με το οποίο ασχολείται το ινστιτούτο κατά τα ειδικότερα οριζόμενα στο άρθρο 2 του παρόντος διατάγματος. 7)Ένα (1 ) εκπρόσωπο της Γενικής Γραμματείας Κοινωνικής Πρόνοιας που ορίζεται με τον αναπληρωτή του από τον Υφυπουργό Κοινωνικής Πρόνοιας από επιστήμονες, οι οποίοι θα πρέπει να έχουν πείρα και ειδίκευση στο επιστημονικό πεδίο με το οποίο ασχολείται το ινστιτούτο κατά τα ειδικότερα οριζόμενα στο άρθρο 2 του παρόντος διατάγματος. 3.Το Διοικητικό Συμβούλιο του ινστιτούτου αποφασίζει για κάθε θέμα που αφορά τη διοίκηση και λειτουργία, τη διαχείριση της περιουσίας και τη διάθεση των πόρων αυτού, καθώς και για κάθε ενέργεια που σχετίζεται με την εκπλήρωση των σκοπών του. Ειδικότερα το Διοικητικό Συμβούλιο: 1)Χαράζει τη γενική ερευνητική πολιτική του ινστιτούτου και αποφασίζει για τα διεξαγόμενα προγράμματα με τη σύμφωνη γνώμη του διευθυντή. 2)Εποπτεύει, ελέγχει και κατευθύνει τις υπηρεσίες του. 3)Καθορίζει την οικονομική πολιτική του ινστιτούτου. 4)Εγκρίνει τον προϋπολογισμό, τον απολογισμό και τον ισολογισμό του ινστιτούτου. 5)Προσλαμβάνει, ύστερα από εισήγηση του διευθυντή, το αναγκαίο προσωπικό και καθορίζει τις αποδοχές του επιστημονικού προσωπικού και 6)Καταρτίζει και εκδίδει τον κανονισμό λειτουργίας του ινστιτούτου. 4. 1)Ο διευθυντής του ινστιτούτου είναι καθηγητής ή αναπληρωτής καθηγητής του Τμήματος Νομικής του Πανεπιστημίου Αθηνών. Ως προς τα προσόντα, τη διαδικασία πρόσληψης και τη θητεία εφαρμόζονται οι διατάξεις της παρ. 7 του άρθρου 17 του Ν. 2083/1992. 2)Ο διευθυντής του ινστιτούτου ασκεί τις εξής αρμοδιότητες: 3)Εκπροσωπεί το ινστιτούτο στα Δικαστήρια, στις Αρχές και στις σχέσεις του με κάθε τρίτο. 1) Διευθύνει το ινστιτούτο και μεριμνά για την εν γένει οργάνωση και εύρυθμη λειτουργία του. ιιι) Συγκαλεί το Διοικητικό Συμβούλιο. 2) Καταρτίζει το πλαίσιο της ερευνητικής δραστηριότητας και καθορίζει τις διαδικασίες αξιολόγησης, επιλογής και χρηματοδότησης ερευνητικών προγραμμάτων. ν) Συντονίζει τις ερευνητικές δραστηριότητες και λαμβάνει τα αναγκαία μέτρα για την εύρυθμη λειτουργία τους. 3) Μεριμνά για την κατάρτιση του προϋπολογισμού, του απολογισμού και του ισολογισμού και την υποβολή τους για έγκριση στο Δ.Σ. νιι) Αναζητεί πηγές χρηματοδότησης και ενεργεί κάθε πράξη που είναι απαραίτητη για την εξασφάλιση χρηματικών πόρων. νιιι) Αποδέχεται κάθε είδους επιχορηγήσεις, δωρεές και εισφορές τρίτων και καθορίζει τους ειδικότερους όρους αποδοχής και διάθεσής τους. 4) Δίνει εντολή για την πληρωμή κάθε δαπάνης. χ) Εκδίδει τις πράξεις πρόσληψης του κάθε είδους προσωπικού του ινστιτούτου. 5) Προΐσταται του προσωπικού του ινστιτούτου. χιι) Υπογράφει τα έγγραφα του ινστιτούτου. χιιι) Μετέχει στη διενέργεια προγραμμάτων του ινστιτούτου με ιδιαίτερη σύμβαση. 5. 1)Ο αναπληρωτής διευθυντής του ινστιτούτου είναι μέλος Δ.Ε.Π. του Τμήματος Νομικής του Πανεπιστημίου Αθηνών ή Ερευνητής του Ινστιτούτου, που διορίζεται, σύμφωνα με τα όσα ορίζονται στην παρ. 7 του άρθρου 18 του Ν. 2083/1992. 2)Ο αναπληρωτής διευθυντής αναπληρώνει το διευθυντή σε περίπτωση απουσίας ή κωλύματος του και ασκεί όσες αρμοδιότητες ανατίθενται σ αυτόν με τον εσωτερικό κανονισμό λειτουργίας ή με αποφάσεις του Δ.Σ. ή του διευθυντή. 6.Ο διευθυντής του ινστιτούτου μπορεί με απόφασή του να παρέχει γενική ή ειδική εξουσιοδότηση εκπροσώπησης του ινστιτούτου είτε στον αναπληρωτή διευθυντή, είτε σε μέλη του Δ.Σ., είτε σε ερευνητές ή υπαλλήλους του ινστιτούτου. Ομοίως ο διευθυντής μπορεί να μεταβιβάζει ορισμένες αρμοδιότητές του στον αναπληρωτή διευθυντή ή σε υπαλλήλους του ινστιτούτου. 7.Το ύψος των αποδοχών του διευθυντή και του αναπληρωτή διευθυντή ορίζονται ως εξής: 1)Για το διευθυντή 50% των πάσης φύσεως τακτικών αποδοχών της οργανικής του θέσης. 2)Για τον αναπληρωτή διευθυντή το 90% των αποδοχών του διευθυντή του ινστιτούτου. Άρθρο 6 Διάρθρωση 1.Το ινστιτούτο απαρτίζεται από τις εξής υπηρεσιακές μονάδες: 1)Υπηρεσία Στήριξης Ερευνών και Εκδόσεων. β) Υπηρεσία Οικονομικής Διαχείρισης και Προσωπικού. γ) Γραμματεία. 2.Οι αρμοδιότητες που ασκεί κάθε μία από τις υπηρεσιακές αυτές μονάδες είναι οι εξής: 1)Η Υπηρεσία Στήριξης Ερευνών και Εκδόσεων παρέχει υποστήριξη για την εκπόνηση και διεξαγωγή ερευνών, μελετών και επιμορφωτικών προγραμμάτων σε θέματα κοινωνικής προστασίας, μεριμνά για τη συγκέντρωση στοιχείων και πληροφοριών στους τομείς που καλύπτουν οι δραστηριότητες του ινστιτούτου και συλλέγει τα αναγκαία νομολογιακά και λοιπά συγκριτικά στοιχεία για την εκτέλεση και αξιολόγηση σχετικών ερευνητικών προγραμμάτων. Μεριμνά για την έκδοση δημοσιεύσεων και λοιπών εντύπων του ινστιτούτου και τη συγκρότηση και συστηματική ενημέρωση του αρχείου. 2)Η Υπηρεσία Οικονομικής Διαχείρισης και Προσωπικού χειρίζεται τα θέματα κατάρτισης, έγκρισης και εκτέλεσης του προϋπολογισμού, την εκκαθάριση των αποδοχών και γενικότερα αποζημιώσεων του προσωπικού, την εκκαθάριση των δαπανών, την είσπραξη των εσόδων και την προμήθεια των αναγκαίων υλικών και εξόδων. Χειρίζεται επίσης τα θέματα πρόσληψης και εν γένει υπηρεσιακής κατάστασης του προσωπικού, καθώς και τα θέματα μετακίνησής του στο εσωτερικό και στο εξωτερικό. 3)Η Γραμματεία μεριμνά για τη διοικητική εξυπηρέτηση του Δ.Σ. και του διευθυντή για τη διακίνηση και αρχειοθέτηση εγγράφων και γενικά για τους χώρους και τον εξοπλισμό του ινστιτούτου. 3.Η εσωτερική διάρθρωση των υπηρεσιών του ινστιτούτου σε επί μέρους μονάδες καθορίζεται με τον εσωτερικό κανονισμό λειτουργίας. Άρθρο 7 Προσωπικό 1.Το προσωπικό του ινστιτούτου διακρίνεται σε. επιστημονικό και σε διοικητικό. 2. 1)Το επιστημονικό προσωπικό αποτελείται από: 2)Τακτικούς ερευνητές που είναι μέλη Δ.Ε.Π. του Τμήματος Νομικής του Πανεπιστημίου Αθηνών. 1) Ερευνητές που είναι μέλη Δ.Ε.Π. των Α.Ε.Ι. ή επιστήμονες εκτός Α.Ε.Ι. ιιι) Επιστημονικούς Συνεργάτες που είναι κάτοχοι διδακτορικού διπλώματος. 2) Επιστημονικούς βοηθούς που είναι πτυχιούχοι Α.Ε.Ι. ή Τ.Ε.Ι. 3)Το επιστημονικό προσωπικό απασχολείται στην Υπηρεσία Στήριξης Ερευνών και Εκδόσεων, συμβάλλοντας στη βασική έρευνα για τη δημιουργία υλικού τεκμηρίωσης και παρέχοντας συνδρομή για την εκτέλεση των ερευνητικών προγραμμάτων και των λοιπών δραστηριοτήτων του ινστιτούτου. Μετέχει στη διενέργεια προγραμμάτων του ινστιτούτου με ιδιαίτερη σύμβαση. 4)Κατανομή θέσεων του επιστημονικού προσωπικού (δέκα θέσεις): 1.Κατηγορία θέσεων Διεθνούς και Ευρωπαϊκού Δικαίου Κοινωνικής Ασφάλειας (δύο θέσει). 1)Μία θέση τακτικού ερευνητή μέλους ΔΕΠ του Τμήματος Νομικής Πανεπιστημίου Αθηνών. 2)Μία θέση επιστημονικού συνεργάτη ή επιστημονικού βοηθού. 2.Κατηγορία θέσεων Δικαίου Κοινωνικών Ασφαλίσεων (τρεις θέσεις). 1)Μία θέση ερευνητή επιστήμονα εκτός Α.Ε.Ι. ή μέλους ΔΕΠ/Α.Ε.Ι. 2)Δύο θέσεις επιστημονικών συνεργατών ή επιστημονικών βοηθών. 3.Κατηγορία θέσεων Δικαίου Υπηρεσιών Υγείας (τρεις θέσεις) 1)Δύο θέσεις επιστημονικών συνεργατών. β) Μία θέση επιστήμονα εκτός Α.Ε.Ι. ή επιστημονικού βοηθού. 4.Κατηγορία θέσεων Δικαίου Κοινωνικής Πρόνοιας (δύο θέσεις) 1)Μία θέση επιστημονικού συνεργάτη. β) Μία θέση επιστημονικού συνεργάτη ή επιστημονικού βοηθού. 3. 1)Το διοικητικό προσωπικό του ινστιτούτου αποτελείται από: 2)Πτυχιούχους ΠΕ κατηγορίας 1) Πτυχιούχους ΤΕ κατηγορίας ιιι) Πτυχιούχους ΔΕ κατηγορίας και 2) Πτυχιούχους ΥΕ κατηγορίας 3)Το διοικητικό προσωπικό απασχολείται κυρίως στην Υπηρεσία Οικονομικής Διαχείρισης και Προσωπικού, καθώς και στη Γραμματεία. 4.Οι θέσεις του προσωπικού του ινστιτούτου ορίζονται ως εξής: 1)Μία (1 ) θέση διευθυντή. β) Μία (1) θέση αναπληρωτή διευθυντή. γ) Δέκα (10) θέσεις επιστημονικού προσωπικού και δ) Επτά (7) θέσεις διοικητικού προσωπικού. ε) Κατανομή θέσεων του διοικητικού προσωπικού (επτά θέσεις) 1.Κατηγορία Υπαλλήλων Γραφείου (έξι θέσεις) 1)Μία θέση Γραμματέα Διευθυντή (κατηγορίας ΠΕ ή ΔΕ, απόφοιτος σχολής γραμματέων, άριστη γνώση αγγλικής και επαρκής γνώση άλλης μιας τουλάχιστον από τις επίσημες γλώσσες της Ευρωπαϊκής Ένωσης καλό χειρισμό Η/Υ). 2)Μία θέση Γραμματέα (κατηγορία ΔΕ, καλό χειρισμό Η/Υ, απόφοιτος σχολής γραμματέων, επαρκής γνώση δύο ξένων γλωσσών). 3)Μία θέση βιβλιοθηκονόμου (κατηγορία ΤΕ, πτυχιούχος σχολής βιβλιοθηκονομίας, επαρκής γνώση αγγλικής γλώσσας και γνώση άλλης μιας τουλάχιστον από τις επίσημες γλώσσες της Ευρωπαϊκής Ένωσης. 4)Μία θέση Λογιστή - Ταμία, (κατηγορία ΤΕ, επαρκής γνώση αγγλικής γλώσσας). 5)Μία θέση Διοικητικού Υπαλλήλου (κατηγορία ΠΕ, απλές γνώσεις χειρισμού Η/Υ, γνώση μιας τουλάχιστο από τις επίσημες γλώσσες της Ευρωπαϊκής Ένωσης). 6)Μία θέση Διοικητικού Υπαλλήλου (κατηγορία ΠΕ ή ΤΕ, άριστες γνώσεις χειρισμού Η/Υ, γνώση μιας τουλάχιστο από τις επίσημες γλώσσες της Ευρωπαϊκής Ένωσης). 2.Κατηγορία Υπηρετικού Προσωπικού (μία θέση) 1)Μία θέση κλητήρα (κατηγορίας ΥΕ, με στοιχειώδεις γνώσεις αγγλικής γλώσσας). Άρθρο 8 Πόροι - Πηγές χρηματοδότησης Πόροι του ινστιτούτου είναι: α) Επιχορηγήσεις από τον τακτικό προϋπολογισμό και τον προϋπολογισμό δημοσίων επενδύσεων κατά τα ειδικότερα οριζόμενα στην επόμενη παράγραφο. β) Χρηματοδοτήσεις από διεθνείς οργανισμούς, ιδιωτικές επιχειρήσεις και ιδιώτες. γ) Δωρεές, κληρονομίες, κληροδοσίες και κάθε είδους τακτικές και έκτακτες εισφορές ημεδαπών ή αλλοδαπών, φυσικών ή νομικών προσώπων. δ) Έσοδα από την παροχή υπηρεσιών, την εκτέλεση ή την αξιολόγηση ερευνητικών προγραμμάτων για λογαριασμό τρίτων ή την πώληση πνευματικών προϊόντων που παράγει το ινστιτούτο. ε) Τόκοι από καταθέσεις. στ) Πρόσοδοι από την εκμετάλλευση της περιουσίας του ινστιτούτου. ζ) Λοιπά πάσης φύσεως έσοδα. 2.Πηγές χρηματοδότησης είναι: 1)Το Υπουργείο Εθνικής Παιδείας και θρησκευμάτων με ποσοστό συμμετοχής 10% ετησίως στα λειτουργικά έξοδα του ινστιτούτου και 10% εφάπαξ από τον προϋπολογισμό δημοσίων επενδύσεων για το κόστος της αναγκαίας υλικοτεχνικής υποδομής. 2)Η Γενική Γραμματεία Κοινωνικών Ασφαλίσεων (Λογαριασμός Βελτίωσης Κοινωνικών Ασφαλίσεων - Α.Ν. 43/1967 και άρθρο 8 Ν. 2042/92) με ποσοστό συμμετοχής 90% ετησίως στα λειτουργικά έξοδα και 90% εφάπαξ για το κόστος της αναγκαίας υλικοτεχνικής υποδομής. 3)Το Πανεπιστήμιο Αθηνών με την παραχώρη δικαιώματος χρήσης ενός Σπουδαστηρίου (του Τομέα Δημοσίου Δικαίου) και ενός Γραφείου (του Αρχείου Δικαίου Κοινωνικής Ασφάλειας). Άρθρο 9 Χρόνος λειτουργίας Το ινστιτούτο θα λειτουργήσει τουλάχιστο για δέκα πέντε (15) έτη, μετά την πάροδο των οποίων είναι δυνατό να επανεξεταστεί η σκοπιμότητα συνέχισης της λειτουργίας του. Άρθρο 10 Χώροι εγκατάστασης Το ινστιτούτο, μέχρις ότου αποκτήσει ιδιόκτητους χώρους εγκατάστασης, λειτουργεί σε ενοικιαζόμενους χώρους. Ειδικώς κατά τον πρώτο χρόνο λειτουργίας το ινστιτούτο θα εγκατασταθεί και θα λειτουργήσει σε χώρους που διατίθενται από το Πανεπιστήμιο Αθηνών. Άρθρο 11 Κόστος λειτουργίας Το ελάχιστο κόστος της λειτουργίας του ινστιτούτου ετησίως εκτιμάται στο ποσό των 100.000.000 δρχ., αναλύεται δε ως εξής: α) Αμοιβές προσωπικού 30.000.000 β) Αμοιβές τρίτων 3.000.000 γ) Μετακινήσεις 4.000.000 δ) Μίσθωση ακινήτων 10.000.000 ε) Πάγιες λειτουργικές δαπάνες (ΔΕΗ, ΟΤΕ, ΕΥΔΑΠ, Καθαρισμός) 10.000.000 στ) Αναλώσιμα υλικά 3.000.000 ζ) Προμήθεια βιβλίων 5.000.000 η) Διοργάνωση συνεδρίων, διαλέξεων, σεμιναρίων 6.000.000 θ) Συνχρηματοδότηση προγραμμάτων 12.000.000 ι) Αποθεματικό 15.000.000 κ) Απρόβλεπτα 2.000.000 ΣΥΝΟΛΟ 100.000.000 Το Υπουργείο Εθνικής Παιδείας και θρησκευμάτων θα χρηματοδοτεί το Ινστιτούτο με 10.000.000 δρχ. ετησίως για την κάλυψη μέρους των δαπανών αυτών. Άρθρο 12 Κόστος υλικοτεχνικής υποδομής Το ελάχιστο κόστος της αναγκαίας υλικοτεχνικής υποδομής εκτιμάται στο ποσό των 80.000.000 δρχ., αναλύεται δε ως ακολούθως: α) Αγορά Επίπλων 20.000.000 β) Αγορά εξοπλισμού 25.000.000 γ) Προμήθεια βιβλίων 20.000.000 δ) Προμήθεια υλικού 5.000.000 ε) Απρόβλεπτα 10.000.000 ΣΥΝΟΛΟ 80.000.000 Άρθρο 13 1.Τα έσοδα του ινστιτούτου, από οποιαδήποτε πηγή και αν προέρχονται, κατατίθενται σε λογαριασμό Τράπεζας και η ανάληψη και διάθεσή τους γίνεται με ειδική εντολή του διευθυντή ή εξουσιοδοτημένου από αυτόν υπαλλήλου του ινστιτούτου. 2.Η οικονομική διαχείριση του ινστιτούτου περιλαμβάνει ετήσια περίοδο, η οποία αρχίζει την 1η Ιανουαρίου και λήγει την 31η Δεκεμβρίου του ιδίου έτους. Κατ εξαίρεση η πρώτη διαχειριστική περίοδος αρχίζει από την ημέρα δημοσίευσης του παρόντος Διατάγματος και παρατείνεται μέχρι την 31η Δεκεμβρίου του επόμενου έτους. 3.Ο ετήσιος ισολογισμός του ινστιτούτου καταρτίζεται με τη λήξη του οικον. έτους και συνοδεύεται από λεπτομερή έκθεση του Δ.Σ. για τη διαχείριση και την οικονομική απόδοση των δραστηριοτήτων του κατά το οικον. έτος, καθώς και τις προβλέψεις για το μέλλον. Με τη λήξη του οικονομικού έτους καταρτίζεται ο προϋπολογισμός και το πρόγραμμα δραστηριοτήτων για το επόμενο έτος. 4.Ο ετήσιος τακτικός έλεγχος των οικονομικών του ινστιτούτου γίνεται από ορκωτό ελεγκτή τον οποίο ορίζει το Δ.Σ., σύμφωνα με τα προβλεπόμενα στο άρθρο 18 του Π.Δ. 226/1992 (Α 120). Ο ορκωτός ελεγκτής υποβάλλει το αργότερο μέχρι τέλος Ιουνίου, την έκθεση ελέγχου του στο Δ.Σ. και στον Υπουργό Εθνικής Παιδείας και θρησκευμάτων. Ο Υπουργός Εθνικής Παιδείας και θρησκευμάτων μπορεί να ζητήσει οποτεδήποτε έκτακτους ελέγχους της οικονομικής διαχείρισης του ινστιτούτου, που διενεργούνται στην περίπτωση αυτή από Επιθεωρητές του Υπ. Οικονομικών. 5.Οι δαπάνες ελέγχου βαρύνουν τον προϋπολογισμό του ινστιτούτου. Άρθρο 14 1.Το ινστιτούτο τηρεί υποχρεωτικώς τα εξής βιβλία και στοιχεία: 1)Βιβλίο πρωτοκόλλου αλληλογραφίας. 2)Βιβλίο πρακτικών συνεδριάσεων Δ.Σ. 3)Βιβλίο λογιστικής παρακολούθησης, στο οποίο καταχωρίζονται με χρονολογική σειρά και με λογιστική τάξη όλα τα έσοδα και έξοδα του ινστιτούτου που πραγματοποιούνται στη διάρκεια της χρήσης. 4)Στελέχη αριθμημένων διπλοτύπων αποδείξεων είσπραξης και ενταλμάτων πληρωμής θεωρημένα από το διευθυντή του ινστιτούτου ή τον προϊστάμενο της Υπηρεσίας Οικονομικής Διαχείρισης και Προσωπικού. 2.Το ινστιτούτο, εκτός από τα παραπάνω βιβλία και στοιχεία, τηρεί και όποια άλλα κρίνονται αναγκαία ή προβλέπονται από ειδικές διατάξεις. 3.Όλα τα βιβλία και στοιχεία μπορούν να τηρούνται μηχανογραφικά κατά τις εκάστοτε τεχνικές δυνατότητες, σύμφωνα με τις κείμενες διατάξεις. Άρθρο 15 Διάλυση του ινστιτούτου Σε περίπτωση διάλυσης του ινστιτούτου, για οποιοδήποτε λόγο, η εκκαθάριση εκτελείται από το Υπουργείο Εθνικής Παιδείας και θρησκευμάτων, σύμφωνα με την ισχύουσα νομοθεσία. Η περιουσία του ινστιτούτου διατίθεται με απόφαση του Υπουργού Εθνικής Παιδείας και θρησκευμάτων. Άρθρο 16 1.Το ινστιτούτο υποχρεούται, σύμφωνα με τις διατάξεις της τελευταίας περιόδου της παρ. 9 του άρθρου 17 του Ν. 2083/1992 να εκδώσει, μέσα σε έξι (6) μήνες από τη συγκρότηση των οργάνων διοίκησης του, τον εσωτερικό κανονισμό λειτουργίας του. 2.Μέχρι την πρόσληψη ερευνητών και την υπόδειξη εκπροσώπων τους, καθώς και «εκπροσώπων φορέων στο Δ.Σ., εκτός των μελών ΔΕΠ του Πανεπιστημίου Αθηνών, τούτο συγκροτείται και λειτουργεί νόμιμα με τα λοιπά μέλη, εφόσον οι εκπρόσωποι δεν οριστούν εντός 6μήνου. Στον Υπουργό Εθνικής Παιδείας και θρησκευμάτων αναθέτουμε τη δημοσίευση και εκτέλεση του παρόντος Διατάγματος.